# **Program knjižnično-informacijskog odgoja i obrazovanja učenika u šk. god. 2022./2023.**

# **1. RAZRED**

**KNJIŽNICA** – mjesto poticanja čitalačke i informacijske pismenosti

***Ključni pojmovi***: školska knjižnica, školski knjižničar, slikovnica, knjiga

***Obrazovna postignuća***: upoznati knjižnični prostor i školskoga knjižničara, izvore znanja i čemu oni služe; naučiti posuđivati, čuvati i vraćati knjige na vrijeme; razvijati sposobnost promatranja, zapažanja i slobodnog iznošenja vlastitog mišljenja; razlikovati knjižnicu od knjižare.

# **2. RAZRED**

**DJEČJI ČASOPISI**

***Ključni pojmovi :*** poučno-zabavni list, mjesečnik, naslovnica**,** rubrika

***Obrazovna postignuća :*** prepoznati i imenovati dječje časopise; razlikovati dječji tisak od dnevnog tiska i časopisa; prepoznati rubriku i odrediti poučava li nas ili zabavlja; razlikovati časopise prema vremenu izlaženja; čitati dječje časopise.

**JEDNOSTAVNI KNJIŽEVNI OBLICI**

***Ključni pojmovi :*** kratka priča, bajka

***Obrazovna postignuća:*** ponoviti naučena znanja o knjižnici iz prvog razreda te naučiti samostalno se orijentirati u knjižnici i pronaći željenu knjigu; naučiti kako je knjiga opremljena (hrbat, korice, knjižni blok); osnovna komunikacija s književno-umjetničkim tekstovima na razini prepoznavanja; doživjeti knjigu kao motivacijsko sredstvo za različite aktivnosti pričanjem priča i bajki u knjižnici; naučiti aktivno slušati; usvojiti nove riječi te tako bogatiti rječnik.

**3. RAZRED**

**PUT OD AUTORA DO ČITATELJA**

***Ključni pojmovi***: knjiga, autor, ilustrator, prevoditelj

***Obrazovna postignuća***: imenovati osobe koje su važne za nastanak knjige; prepoznati dijelove knjige ( naslovna stranica, sadržaj, bilješka o piscu, izdanje, nakladnik); znati pronaći podatke u knjizi; samostalno čitati književno-umjetničke tekstove.

**MJESNA (gradska/narodna) KNJIŽNICA**

***Ključni pojmovi:*** mjesna knjižnica

***Obrazovna postignuća***: posjetom knjižnici izvan škole razlikovati odjele mjesne knjižnice; poznavati aktivnosti knjižnice s ciljem poticanja čitanja i uporabe knjižnice u učenju i kreativnom korištenju slobodnog vremena.

**4. RAZRED**

**REFERENTNA ZBIRKA - PRIRUČNICI**

***Ključni pojmovi***: enciklopedija, leksikon, rječnik, pravopis, atlas

***Obrazovna postignuća***: poznavati referentnu zbirku i načine njezine uporabe u svrhu proširivanja znanja; prepoznati referentnu zbirku na različitim medijima; znati pronaći, izabrati te primijeniti informaciju.

**KNJIŽEVNO-KOMUNIKACIJSKO-INFORMACIJSKA KULTURA**

***Ključni pojmovi***: književno-umjetnička djela**,** znanstveno-popularna i stručna literatura, čitalačka kultura

***Obrazovna postignuća***: razlikovati književni tekst od znanstvenopopularnog i stručnog; osjećati ljepotu književne riječi i spoznati njezinu vrijednost u životu čovjeka; služiti se znanstveno-popularnim tekstom**.**

**5 . RAZRED**

**ČASOPISI – izvori novih informacija**

***Ključni pojmovi :***  znanost, struka, sažetak

***Obrazovna postignuća:*** uočiti područja ljudskoga znanja; prepoznati i

imenovati znanosti, zapaziti njihovo grananje; čitati tekst iz časopisa s razumijevanjem i znati ga prepričati.

**ORGANIZACIJA I POSLOVANJE ŠKOLSKE KNJIŽNICE**

***Ključni pojmovi***: signatura, autorski i naslovni katalog

***Obrazovna postignuća***: učenik zna pronaći knjigu na polici uz pomoć signature; zna objasniti kataložni opis i pronaći knjigu u knjižnici uz pomoć knjižničnoga kataloga; za svoj upit zna se obratiti i gradskoj/narodnoj knjižnici.

**6. RAZRED**

**SAMOSTALNO PRONALAŽENJE INFORMACIJA**

***Ključni pojmovi***: uvod u UDK , popularno-znanstvena i stručna literatura

***Obrazovna postignuća***: razumjeti sustav Univerzalne decimalne klasifikacije kojom se klasificiraju znanstveno-popularna i stručna djela i prema njoj znati pronaći knjigu u bilo kojoj knjižnici; služiti se katalozima i bibliografijama pri pronalaženju informacija za potrebe problemsko-istraživačke i projektne nastave.

**MREŽA (INTERNET)**

***Ključni pojmovi:*** Internet, mrežne stranice, portal, tražilica

***Obrazovna postignuća:*** razumjeti prednosti i mane Interneta, naučiti kako se ponašati na Internetu.

**7. RAZRED**

**ČASOPISI na različitim medijima**

***Ključni pojmovi :***  tiskani i elektronički časopis, autorstvo, citat

***Obrazovna postignuća***: izabrati i uporabiti podatke iz različitih časopisa pri oblikovanju informacija; znati citirati, pronaći citat i uporabiti ga; usvojiti citiranje literature pri izradi referata ili zadaća istraživačkog tipa; razumjeti važnost i svrhu pravilnog citiranja literature u tijeku pisanja samostalnog rada; usvojiti pojam autorstva (poštivati intelektualno vlasništvo u uporabi i kreiranju informacija).

**ON-LINE KATALOZI**

***Ključni pojmovi***: e-katalog ili on-line katalog

***Obrazovna postignuća***: pretraživati fondove knjižnica putem e kataloga; znati pronaći odgovor na pitanje ima li određena knjižnica neku jedinicu knjižnične građe, koliko ih ima i koji im je trenutačni status; samostalno uočiti koje knjige nekog autora ima knjižnica; pretraživati pomoću UDK oznake i pomoću predmetnice; prepoznati školsku knjižnicu kao dio globalne informacijske mreže te vrijednost kvalitetne informacije u svakodnevnom životu.

**8. RAZRED**

**SUSTAV I ULOGA POJEDINIH VRSTA KNJIŽNICA**

***Ključni pojmovi*:** Nacionalna i sveučilišna knjižnica, narodna, specijalna i školska knjižnica; on-line katalog i on-line informacija

***Obrazovna postignuća***: razumjeti sustav i poslovanje pojedinih vrsta knjižnica u RH i u svijetu; znati samostalno pretraživati fondove knjižnica e-katalogom radi pronalaženja jedinica knjižne građe ili izvora informacija za samostalnu izradu učeničkog rada.

**UPORABA STEČENIH ZNANJA**

***Ključni pojmovi***: znanje, informacija, cjeloživotno učenje

***Obrazovna postignuća***: usustaviti stečeno znanje u međupredmetnom povezivanju knjižnično-informacijskih znanja s drugim predmetima; čitati s razumijevanjem i prepričavati vlastitim riječima; raditi bilješke i pisati sažetak; primijeniti stečena znanja i vještine u svrhu cjeloživotnog učenja.

\* Broj i redoslijed tema ne predstavljaju broj nastavnih sati. Za neku će temu biti potrebno više sati, a više se tema može obraditi u jednom satu. Redoslijed tema ne upućuje na strogi redoslijed obrade.

\* Uključuju se teme koje se mogu ostvariti s obzirom na sposobnosti i znanja učenika te na uvjete rada. Teme treba ostvarivati na načine koji aktivno uključuju učenike, potiču njihovu znatiželju i kreativnost.

\* Sadržaji programa se mogu izvoditi u školskoj knjižnici, informatičkoj učionici ili razredu.

\* U svim aktivnostima nužna je kreativna suradnja, timski rad učitelja i svih stručnih suradnika, među kojima je i školski knjižničar, te korelacijski pristup planiranju i programiranju rada.